NaiveNeuron/SloPal huggingface dataset:
Naď, Jaroslav, minister obrany SR (2020-07-24):
Tak neviem teraz, môžem či nemôžem? Tak prosím znova čas. Môžem dostať čas znova, prosím vás? Ďakujem. Peťo Kmec, som rád, že si uvedomuješ to množstvo káuz, ktoré v zahraničí robil SMER a Robert Fico. Ja si, samozrejme, uvedomujem to, že niektoré situácie u nás na Slovensku budú mať dopad aj v zahraničí. Ale nehnevaj sa, kauza údajnej, údajného plagiátorstva, čo už aj dekan fakulty povedal, že išlo skôr o zlé citovanie ako plagiátorstvo, naozaj nie je vec, ktorá by nás poškodzovala v zahraničí. Pánovi Muňkovi a zároveň aj pani Vaľovej ďakujem veľmi pekne za životopis naživo v sále Národnej rady. Áno, robil som na ministerstve obrany desať rokov, som na to hrdý, neurobil som nič zlé. A áno, súhlasím s tým, že nie všetci ľudia, ktorí tam pracovali, boli zlí ľudia, povedal som to aj vo svojom vystúpení, že aj medzi vami mám viacero priateľov, ktorých poznám dlhé roky a o ktorých si nemyslím nič zlé. Zároveň ale platí to, že vo svojej pozícii nielen ministra teraz, ale aj v minulosti som videl viacero vecí, mimochodom kvôli jednej z nich som sa rozhodol opustiť ministerstvo obrany, lebo som sa odmietal ďalej zúčastňovať tých procesov, ktoré tam boli. Čo sa týka, pán Muňka (Muňko, pozn. red.), Všeobecnej zdravotnej poisťovne, skúste si preveriť, aký je vzťah pána riaditeľa s Pentou, možno budete prekvapený, nehovoríte pravdu. Pán Jarjabek, ja sa nevyhrážam, ja len som sa dozvedel celkom dosť vecí, odkedy som na ministerstve. Vy hovoríte, že nemám robiť ramená, lebo nie som na základni, ja hovorím, že nerobte teatro, lebo nie ste v divadle. Každý z nás máme nejaké informácie a ja vám hovorím, že aj na základe informácií, ktorých mám, by som na mieste viacerých ľudí, ktorí pôsobili alebo pôsobia v politickej strane SMER, nebol veľmi usmiaty. Čo sa týka školstva a čo má spoločné, teda školstva za vlády SMER-u a čo má spoločné s diplomovkou, tak to len toľko poviem, že neurobili sa žiadne procesy pre to, aby sa skvalitnili veci, aby sa odoberali tituly ľuďom, ktorí ich získali podvodom atď. A, pán Šutaj Eštok, vy ste robili dva roky u Kičuru, to, že sledujete facebook Igora Matoviča, je fajn, aj ďalších 200-tisíc ľudí to robí, určite by bola pani Plačková veľmi rada, keby videla, ako sa tomu venujete. Pani Vaľová... (Prerušenie vystúpenia časomerom. Minister pokračuje v prejave aj po vypnutí mikrofónu.)
Rafaj, Rafael, poslanec NR SR (2010-12-09):
Ďakujem skôr za historický exkurz, aj teda za to vysvetlenie prínosu mena Osuských. Ja by som si dovolil, keďže sme boli skôr v historickom exkurze vyzdvihnúť, že dnes si ctená snemovňa pripomíname 175. výročie Pavla Mudroňa, iného veľkého muža slovenského národa, ktorý zakladal Maticu slovenskú a bol aj predsedom Slovenskej národnej strany a v roku 1900 bol odsúdený spolu s 22 ďalšími národovcami maďarskou vládou na tri mesiace väzenia za svoje presvedčenie. Takže to len na margo toho, že boli nepochybne viacerí a máme sa v úcte skláňať pred tými, ktorí si ctili jazyk, jazyk svojich predkov. My máme jeden problém. Niekedy v 9. storočí sme boli veľmi dobrí kresťania na prvom mieste, potom o 1 000 rokov na to, resp. 1 000 rokov na to, sme chceli byť dobrí Uhri, potom sme boli zapálení čechoslovakisti, potom zasa niektorí väčšinovo internacionalisti, no a dnes to vyzerá, že v kurze sú globalisti. Len kedy už budeme konečne Slováci.
Ďuriš Nicholsonová, Lucia, podpredsedníčka NR SR (2017-05-18):
Ďalší, ktorý vystúpi v rozprave, je pán poslanec Dostál.
Kuriak, Milan, poslanec NR SR (2021-12-08):
Pán predseda, dajte, prosím, hlasovať o tom, že Národná rada Slovenskej republiky schvaľuje návrh rozpočtu Exportno-importnej banky Slovenskej republiky na rok 2022.
Paška, Pavol, predseda NR SR (2014-09-16):
Hlasujeme. (Hlasovanie.) 76 prítomných, 75 za, 1 sa zdržal. Návrh zákona do druhého čítania sme schválili. Ďalej.
Mikloš, Ivan, poslanec NR SR (2014-07-01):
Pán predseda, dajte, prosím, hlasovať o tom, že Národná rada sa uzniesla prerokovať predmetný návrh v druhom čítaní.
B. Bugár, podpredseda NR SR: (2004-06-29):
Prerušujem rokovanie o tomto bode programu. Budeme pokračovať správou vlády Slovenskej republiky o plnení uznesení Národnej rady Slovenskej republiky v tomto volebnom období . Správu vlády máte v tlači 744, spoločnú správu výborov máte v tlači 744a. Správu vlády uvedie podpredseda vlády a minister financií Slovenskej republiky Ivan Mikloš. Nech sa páči, máte slovo.
T. Cabaj, podpredseda NR SR: (2009-04-29):
So záverečným slovom vystúpil pán navrhovateľ. Pán spravodajca, žiadate si záverečné slovo? Nie. Prerušujem rokovanie o tomto bode programu, hlasovať budeme, tak ako bolo dohodnuté, o 11.00 hodine. Panie poslankyne, páni poslanci, v rokovaní pokračujeme druhým čítaním o návrhu poslankýň Národnej rady Slovenskej republiky Kataríny Tóthovej a Ľudmily Muškovej na vydanie zákona, ktorým sa mení a dopĺňa zákon Národnej rady Slovenskej republiky č. 219/1996 Z. z. o ochrane pred zneužívaním alkoholických nápojov a o zriaďovaní a prevádzke protialkoholických záchytných izieb a o zmene a doplnení niektorých zákonov . Návrh zákona má tlač 882, informáciu výborov máme ako tlač 882a. Dávam slovo pani poslankyni Kataríne Tóthovej, aby návrh zákona odôvodnila.
Suja, Miroslav, poslanec NR SR (2021-02-05):
Ďakujem za slovo, pán predseda alebo predsedajúci. Ďakujem za vaše vystúpenie, pán predseda Kollár. Ja si myslím, že tu by nemal byť problém podporiť toto naprieč celým politickým spektrom, lebo sa jedná o dobrú vec. A ja si myslím, že časom, ak možno budete mať viacej peňazí, že tie hranice by sa dali aj posunúť, z tých detí šesť na viac rokov. Verím, že sa na to nezabudne a že to nebude len také gesto a že budeme pokračovať v tomto. Takisto, ako ste povedal, ani mne sa nepáči, že zapnete si správy a že 15 minút bez reklám, vidím 14 minút o COVID-e. Ale toto je aj chyba vládnej koalícii. Ja si myslím, že keby tam dávali aj nejaké pozitívne veci a nielen tlačili toto a strašili ľudí, lebo to strašenie už je fakt tak, že ľudia sú, ako ste povedal, agresívni alebo apatickí a nemusí toto dobre skončiť. Preto aj v tomto, v tejto chvíli vás vyzývam, že aby ste zo svojej pozícii vyzvali svojich kolegov a trošku snažili sa zlepšiť tie nálady v spoločnosti, lebo oni svojimi vystúpeniami by to vedeli dokázať, lebo sú často v masmédiách a myslím si, že keď oni prestanú strašiť a povedia, áno, v tých veciach, ktoré sú, ale nonstop, aby sme videli 15 minút niekomu vopchatú tyčinku v nose v správach, to si myslím, že už nepotrebuje vidieť nikto. Ľudia to už vypínajú, nechcú to ani pozerať, sú na to tak alergickí, že to už nie je možné.
Blaha, Ľuboš, podpredseda NR SR (2024-04-16):
Pán poslanec Marek Lackovič.
Bugár, Béla, podpredseda NR SR (2010-10-12):
Pán poslanec Kollár ako predseda výboru, nech sa páči.
M. Číž, podpredseda NR SR: (2006-10-24):
S reakciami pán poslanec Lipšic, nech sa páči.
Laššáková, Jana, podpredsedníčka NR SR (2015-04-16):
Pán poslanec Blaha, nech sa páči.
J. Slabý, poslanec: (2008-12-03):
Hneď na začiatku chcem cteným pánom poslancom a paniam poslankyniam, ktoré v predobedňajších hodinách, a dovolím si toto odbočenie práve preto, lebo obidvaja páni poslanci z SMK začiatok svojej argumentácie začínali odvolaním sa na hlasovanie v doobedňajších hodinách o takzvanom školskom zákone, čiže panie poslankyne, páni poslanci, tu máte výsledok svojho hlasovania. Otvorili ste Pandorinu skrinku aj hľa, ak nie je možné nejako logicky zdôvodniť, prečo by sa tie údaje v jednej z učebníc, čo je podivuhodné dávať to do zákona, mali uvádzať v štátnom jazyku, tak preto, aby to nadobudlo zdanie akejsi väčšej zákonnosti, je to potrebné ošetriť aj v ďalších zákonoch. Teda potiaľto ako istým spôsobom chápem, ale nie že by som s tým súhlasil. Mne z toho vychádza, že ak som to správne pochopil, že sú pre vás prijateľné v odbornom texte akékoľvek názvy v akýchkoľvek svetových možných jazykoch, snáď aj v čínštine, ako pán profesor uvádzal, teda neviem si predstaviť, ako by to väčšina z nás čítala v čínštine, pokiaľ vytlačia slovenčinu. To som pochopil možno zle. A najviac som sa dozvedel, že ak si dovolíme na Slovensku uvádzať názvy inak, ako boli v starých mapách, nebodaj v slovenčine, tak strácame kultúrne dedičstvo. Zase zaujímavá myšlienka. Je možné, viem, že to nie všetci tak vnímate, ale aj Slováci majú svoje kultúrne dedičstvo. Nemusia sa opierať len o čosi cudzojazyčné. No a potom tá posledná myšlienka, pri ktorej sa teraz chcem pozastaviť. Uvádzať ako podporu, že vlastne mali by sme si brať vzor z uznesenia iného parlamentu, v tomto prípade maďarského parlamentu alebo vlády, tak to už považujem za dosť nehorázne, ale berme to tak, že ja chápem, že je to pre vás možno záväzné, keďže sa cítite byť maďarskými poslancami Karpatskej kotliny, ale ja sa necítim byť týmto poslancom. Ja sa cítim a som poslancom Národnej rady Slovenskej republiky a ako taký nepotrebujem pre svoje rozhodnutia absolútne žiadne odporúčania Budapešti. Ďakujem.
Pellegrini, Peter, predseda NR SR (2015-09-22):
Prezentujme sa a hlasujme o návrhu pani spravodajkyne skrátiť lehotu na prerokovanie, nakoľko boli podané dnes pozmeňujúce návrhy. (Hlasovanie.) Prítomných 129 poslancov, za hlasovalo 109, zdržalo sa 20 poslancov. Rozhodli sme o skrátení lehoty, pani spravodajkyňa.
Šeliga, Juraj, podpredseda NR SR (2021-05-04):
Ďakujem pekne. Žiadna reakcia na vaše vystúpenie, pán poslanec. Vyhlasujem rozpravu za... Chcete v rozprave? Nech sa páči, pani podpredsedníčka.
Žiga, Peter, podpredseda NR SR (2024-01-08):
Pán poslanec Krúpa.
Kotleba, Marian, poslanec NR SR (2018-02-14):
Stano, mňa pri tvojom vystúpení napadli dve také myšlienky, že ak sa v tomto štáte nič radikálne nezmení a ten kurz vládnej politiky naozaj dnes nezačne byť znova aspoň trochu pronárodný, vlastenecký, tak nie sme ďaleko od doby, kedy aj za zaspievanie štátnej hymny budú ľudí prenasledovať, trestne stíhať a neskôr zatvárať, a možnože, aj keď teraz sa to niekomu zdá ešte predčasné a príliš také sci-fi, tak potom si spomeňte na tie slová o pár rokov. Ale napadla ma aj jedna pozitívna myšlienka, a síce tá, že v rokovacom poriadku Národnej rady je zakázané prinášať do pléna, do rokovacej miestnosti predmety, ja neviem, plagáty, všetko možné, čo je tam v tom rokovacom poriadku upravené, ale nie je z neho, nie je z nej zakázané vynášať nejaké predmety, a tak, tak, že čo by sa stalo, keby sme tie handry okupačné chytili a odniesli stadeto, a v podstate to nie je ani porušenie rokovacieho poriadku a možnože, možnože by sa nakoniec by sa tu našla v tomto pléne časť poslancov, ktorí by si povedali, že bez tých handier modro-žltých je to tu omnoho krajšie a že tá slovenská vlajka získa dôstojnejšie miesto a bude aj priestor na to, aby sa rozvinula. Lebo takto zvinutá zástava môže kdekoľvek, ale v Národnej rade by mala byť rozvinutá tak, ako sa patrí na štátny symbol, a nie len tak postavená a zavesená, že z nej vidno iba fragment.
Ďuriš Nicholsonová, Lucia, podpredsedníčka NR SR (2016-11-24):
Ďakujem pekne, pán minister. Pani poslankyňa Simona Petrík sa pýta ministra školstva vedy, výskumu a športu pána Petra Plavčana, resp. prostredníctvom nej sa pýta pani Monika z Košíc: „Kedy sa vyrieši situácia detí, ktorým zle vychádzajú roky a do škôlky ich preto nevezmú, pretože ešte nedosiahli tri roky veku, ale po ich dosiahnutí, čo môže byť pokojne aj o mesiac, štát prestane poskytovať rodičovský príspevok? Ako sa mám vrátiť do práce a kde mám v takomto prípade nechať svoje dieťa? Súkromnú škôlku si dovoliť nemôžem.“ Nech sa páči, pán minister. Upozorňujem na čas.
Blanár, Juraj, podpredseda NR SR (2022-05-19):
Pán poslanec Čepček.
Blaha, Ľuboš, podpredseda NR SR (2024-05-14):
Pán poslanec Erik Kaliňák, nech sa páči.
Laurenčík, Milan, podpredseda NR SR (2020-05-14):
Ďalšiu otázku poroš..., položil pán poslanec Róbert Puci, je v sále: „Pán premiér, ako chcete odškodniť ľudí, ktorí museli ísť do štátnej karantény, prišli tam zdraví, v autobuse alebo na izbe s chorými ochoreli na COVID-19 a niektorí tam v extrémnych prípadoch musia byť aj viac ako mesiac. Ako chcete odškodniť tých ľudí?“
Matovič, Igor, poslanec NR SR (2013-06-28):
Pán predseda, kolegovia, kolegyne, veľmi stručne by som sa chcel iba vyjadriť, alebo teda podporiť návrh zákona, pod ktorý som sa aj sám podpísal, alebo teda podpísali sa všetci ľudia z nášho klubu. Myslím si, že nemali by sme vymýšľať koleso, alebo snažiť sa vymyslieť niečo, čo vymyslené je. Keď sa pozrieme do Českej republiky, presne rovnaký inštitút transparentného účtu majú a každá organizácia, ktorá chce hrať fér s ľuďmi, čo si myslím, že by mala by byť každá aj politická strana, tak si môže na takomto transparentnom účte svoje peniaze odkladať, z tohto peniazu platiť, z tohto účtu platiť a každý človek, ktorý má záujem, jednoduchým kliknutím si vie pozrieť, ako jeho politická strana hospodári, ako jeho občianske združenie, ktorému posiela zvyčajne peniaze, ako s tými peniazmi hospodári. Samozrejme, nie je to nejaký dokonalý a systematický prehľad nejaký, nejakých účtovných výkazov a, a nedá sa tak možno jednoducho na tom účte triediť položky a zgrupovať podľa nejakých firiem, ktorým, ktorým tie prostriedky odchádzajú, ale už ten minimálny prehľad je z tohto zrejmý. A už aj možno teda novinárom to môže poslúžiť na to, alebo teda ľuďom, ktorí podporujú občianske nejaké hnutia, na to, aby sa pýtali, že tejto konkrétnej firme tu idú nejako opakovane niektoré platby, chcel by som vedieť, aký to je účel. A už tí ľudia vedia, čoho sa majú prípadne chytiť. Ničomu by sme neublížili. Som rád, že myslím si – Slovenská sporiteľňa? – začala s takouto iniciatívou niekedy pred mesiacom a už túto službu ponúka. Ale asi by to nemalo byť o tom, že keď niekto chce transparentne hrať voči verejnosti, tak musí zmeniť banku. Týmto návrhom zákona by sme iba zaviazali aj všetky ostatné banky, aby takúto službu poskytovali. Bankám by to neublížilo, ľuďom by to pomohlo, transparentnosti nášho konania, hlavne verejných činiteľov taktiež. Takže bol by som veľmi rád, ak by ste návrh podporili.
Kazda, Radovan, poslanec NR SR (2021-03-30):
Ďakujem, pani poslankyňa. Zaujalo ma najmä teda ten úvod vášho príspevku, teda oveľa viac ako ten encyklopedický zvyšok. Tam v tom úvode si hovorila o tom, že je dobré, že sa otvára takáto téma aj na pôde parlamentu a že treba otvoriť spoločenskú debatu a také povedomie verejnosti. No toto ma trošku prekvapilo, lebo naozaj Slovensko minulý rok napríklad schválilo Nízkouhlíkovú stratégiu Slovenska. Slovensko má legislatívu, rad legislatívnych opatrení, rad zákonov, celý rad zákonov, ktoré už evidujú, ktoré sú pripravené a ktoré zadávajú regulácie v záujme boja proti zmene klímy. Tento proces tu beží už 30 rokov. Pribúdajú ďalšie povinnosti pre podnikateľov, ďalšie povinnosti pre ľudí, celá odpadová politika, všetky politiky, ktoré vlastne si vieme predstaviť, ktoré sa dotýkajú podnikateľov, či už ide o BAT technológie a tak ďalej, sú stavané na to, aby sa znižovala produkcia skleníkových plynov na Slovensku. Tak toto ma trošku, trošku prekvapilo, tých aj strategických dokumentov máme naozaj veľmi veľa. A čo sa týka toho vzdelávania alebo povedomia, no naozaj Slovensko je, domnievam sa, že až, až prevzdelávané v oblasti ekológie, v oblasti životného prostredia. Stalo sa to akýmsi, akýmsi porevolučným prvkom po roku ’89, akousi náhradou nejakej ideológie, domnievam sa, a tohto sa trochu bojím, až že tá ochrana životného prostredia sa stala akýmsi, akousi ideologickou barličkou, ktorá má, ktorá má nahrádzať to, čo by sme naozaj vo vzdelávaní mali mať.
Laššáková, Jana, podpredsedníčka NR SR (2013-09-13):
S reakciou pani poslankyňa Žitňanská, nech sa páči.
Paška, Pavol, predseda NR SR (2014-05-27):
... a slovníku, na ktorý ste naučený. Nech sa páči.
Kaník, Ľudovít, poslanec NR SR (2011-07-08):
Tak najprv krátko k tým dôchodkom. No nič nemusíme opravovať, pretože, pani poslankyňa, bolo si treba všimnúť, že tu máme trošku iný systém, máme tu systém poistný, ktorý dal ľuďom slobodu. Za prvé umožnil dôchodcom pracovať a nesankcionoval ich za to, že pracujú. A za druhé, pretože je to poistný systém, spolu v kombinácii so sporivým umožnil im, keď už majú nadobudnuté nároky, tak ako keď ste poistený niekde inde, odísť do predčasného dôchodku. A nič na tom nemením, pretože tá bariéra bola nastavená, že musí mať minimálny dôchodok 1,2-násobok životného minima, a stále si myslím, že není vôbec nutné to regulovať nejakými obmedzeniami a že tá filozofia bola správna. K samotnému ďalšiemu obsahu, čo ste hovorili. No Zákonník práce je veľmi dôležitý pre vývoj zamestnanosti a nezamestnanosti, čoho dôkazom bol, že ten tzv. môj Zákonník práce znamenal, že po jeho prijatí prudko začala klesať nezamestnanosť. To, že klesala aj po vašom nástupe vás k moci, znamenalo len to, že pokračovali jeho účinky, pretože vy ste nie na druhý deň pokazili a deformovali Zákonník práce, ale trvalo vám to niekoľko mesiacov. Ja som hneď vtedy povedal, že to prinesie nárast nezamestnanosti, ako aj priniesol. A keď neveríte, stavme sa, ja otvorene a verejne hovorím, že po prijatí Zákonníka práce nám bude stačiť rok, maximálne dva a nezamestnanosť na Slovensku klesne pod 10 %. Až chcete, kľudne sa so mnou stavte. Verejne to tu prehlasujem a stojím si za týmto slovom a uvidíme, kto mal pravdu, lebo len história nakoniec vždy môže byť sudcom. Názory, samozrejme, môžeme mať rôzne. Keďže času je málo, už poviem len toľko, aj s tými odvodmi to ešte bude inak, ako vy hovoríte. A ešte aj k tým odvodom a ich znižovaniu sa dostaneme. Ďakujem.
Hirman, Karel, dočasne poverený minister hospodárstva SR (2023-05-03):
Tento zákon, ako som povedal, mešká zhruba dva roky. Jeho príprava prešla otvorenou diskusiou, celospoločenskou diskusiou, štandardným medzirezortným pripomienkovaným konaním vrátane za účasti všetkých organizácií, alebo mali možnosť a sa zúčastnili určite mnohé ochrany spotrebiteľa, takže tento zákon rieši presne tie záležitosti, ktoré z praxe vyplynuli. A ešte raz opakujem, implementujeme do nášho zákona tri európske smernice a tento zákon rieši tie oblasti, ktoré riešiť má, a ne... nedupli... duplicitne nerieši iné problémy a iné oblasti, ktoré sú riešené v iných zákonných úpravách. Samozrejme, v rámci druhého čítania sme pripravení aj ja som pripravený na vecnú diskusiu, doplnenie prípadne veci, upresnenie veci, ale, a teším sa na túto diskusiu, ale hovorím, tento zákon aj vzhľadom na to, že sa dlho pripravoval, prešiel zložitým pripomienkovaným konaním, mohli sa k nemu vyjadriť všetky zainteresované strany, čo aj využili, takže predpokladám, že tie, že tie pripomienky budú skutočne nejaké vecné a k nejakým konkrétnym záležitostiam, prípadne na upresnenie formulácií a podobne. Takže ďakujem pekne a teším sa na túto vecnú diskusiu.
Pellegrini, Peter, predseda NR SR (2015-09-29):
Ďakujem pekne. Pýtam sa spravodajcu, či chce zaujať stanovisko k rozprave. (Reakcia spravodajcu.) Nie. Ďakujem pekne. Prerušujem rokovanie o tomto bode programu. Pán poslanec Lipšic má nejaký procedurálny návrh. Nech sa páči.
P. Pelegrini, poslanec: (2008-05-22):
Po vašom včerajšom vystúpení, kolegovia z opozície, kedy ste boli schopní zaprieť to, čo ste tu robili v minulom volebnom období a urobili ste tu včera teátro a cirkus, ako keby sa tu dialo niečo nekalé a také, čo tu ešte nemalo obdobu, už naozaj mám absolútne veľkú pochybnosť veriť vôbec úprimnosti vašich slov, čo tu rozprávate, či naozaj vôbec sa dá s vami normálne diskutovať, alebo nie, lebo ste schopní zaprieť si nos medzi očami. Čo sa týka toho, že ste zase obvinili navrhovateľov, že ide o lobistický, neviem aký zákon, ktorý zvýhodňuje, neviem koho pred kým. Preboha, veď samosprávy rozhodujú o svojom územnom pláne. Tak samosprávy mali už dostatok času, sú už 2 roky vo funkciách, veď nech si tie obce a mestá konečne schvália zmeny územného plánu, natvrdo, napevno a už nik viac nebude môcť vôbec diskutovať, či pôjde podľa starého alebo nového územného plánu. Nech sa to tak schváli. Dokonca, keby sme sa na to pozreli z iného uhla, môžeme povedať, že tento návrh možno má určité antikorupčné opatrenia v sebe. Pretože nebudeme si to tajiť a je to pravda a ja to tu poviem, pretože za týmto pultom to povedať môžem, na samosprávnej úrovni nám prekvitá v absolútnej miere korupcia pri schvaľovaní zmien územných doplnkov územných plánov. Netvrdím, že úplne všade, ale je to podľa mňa bežná prax a práve podnikatelia a stavebníci by o tom vedeli veľmi siahodlho rozprávať. Čiže možno, ak sa pozrieme na to z tohto uhla pohľadu, tak práve táto novela odstrihne kanál takýchto prostriedkov pre predstaviteľov samosprávy. A na pani poslankyňu Tkáčovú nebudem reagovať, pretože ona má zase tendenciu niečo vytresnúť do pléna o tom, ako niekto svojím pozmeňujúcim návrhom okliešťuje neviem čo a až potom, keď si ho prečíta, tak skoriguje svoje vyjadrenia, že nejde o žiadny zásah do vlastníckych práv, ale o nejaké procedurálne úpravy. Takže s pani kolegyňou Tkáčovou diskutovať o tom, čo hovorí, nebudem. Teraz mi dovoľte, aby som predniesol pozmeňujúci návrh k návrhu poslancov Národnej rady Slovenskej republiky Renáty Zmajkovičovej a Mariána Kovačócyho na vydanie zákona, ktorým sa mení a dopĺňa zákon č. 50/76 Zb. o územnom plánovaní a stavebnom poriadku (stavebný zákon) v znení neskorších predpisov, tlač 534, ktorý znie nasledovne: Čl. 2 znie: „Čl. 2. Tento zákon nadobúda účinnosť 1. júla 2008.“ Navrhuje sa úprava konkrétneho dátumu účinnosti oproti tomu, čo je uvedené v spoločnej správe a to na 1. 7. 2008 za účelom predĺženia legisvakačnej doby. Zároveň tým žiadam pána predkladateľa, aby vyňal príslušný bod spoločnej správy, ktorý koliduje s mojím pozmeňujúcim návrhom, na samostatné hlasovanie. Ďakujem.
Pellegrini, Peter, predseda NR SR (2024-02-15):
Prosím, prezentujme sa a hlasujeme o pridelení návrhu zákona výborom, ako aj určení lehoty na jeho prerokovanie vrátane určenia gestorského výboru. (Hlasovanie.) Prítomných 139 poslancov, za 133 poslancov, proti boli 3, zdržali sa 3 poslanci. Konštatujem, že sme tento návrh schválili. Pristúpime teraz k hlasovaniu o písomných odpovediach členov vlády Slovenskej republiky na interpelácie poslancov Národnej rady, tlač 25. Dávam hlasovať o uznesení, ktorým Národná rada berie na vedomie písomné odpovede členov vlády na interpelácie poslancov písomne podané predsedovi Národnej rady do 19. januára 2024. Prosím, prezentujme sa a hlasujme o tomto návrhu uznesenia. (Hlasovanie o písomných odpovediach členov vlády Slovenskej republiky na interpelácie poslancov Národnej rady Slovenskej republiky písomne podaných do 19. januára 2024 , tlač 25.) (Hlasovanie.) Prítomných 139 poslancov, za 76, zdržalo sa 61 poslancov, nehlasovali 2. Konštatujem, že sme navrhované uznesenie schválili. Poprosím teraz pána poslanca Antona Stredáka, pretože pristúpime k hlasovaniu o návrhu na odvolanie a voľbu členov Rady Slovenského pozemkového fondu, tlače 87, 88 a 104. Nech sa páči, pán poslanec, uvádzajte hlasovanie. (Hlasovanie o návrhu na odvolanie a voľbu členov Rady Slovenského pozemkového fondu , tlače 87, 88, 104 a 116.)
M. Hort, podpredseda NR SR: (2010-01-20):
Slovo má pán poslanec Martin Pado, nech sa páči.
Jurinová, Erika, podpredsedníčka NR SR (2015-03-12):
Ďakujem, pán poslanec. S reakciou pán poslanec Mikloško.
Gaborčáková, Soňa, poslankyňa NR SR (2018-06-12):
Ďakujem. Áno, to je práve problém, že môžu, hej, a tí rodičia musia dokazovať vlastne elementárne veci, že súčasťou diagnózy autizmus je práve tie poruchy správania, alebo to, že, že teda sú naozaj odkázaní na individuálnu prepravu. Záleží, od ktorej pobočky, teda ÚPSVAR-u, či im to schvália, alebo nie. Pravdou je, že ich presviedčajú, že teda nech to skúšajú s tými deťmi, ale keďže oni vedia, koho majú pred sebou, a majú reálne skúsenosti s tým, ako majú cestovať s takýmto dieťaťom, im, samozrejme, nepriznávajú, a preto som to chcela taxatívne. Že jednoducho je to súčasťou diagnózy, tak prečo títo ľudia sa majú trápiť? Je to naozaj komplexná a ťažká porucha a je potrebné, aby bolo taxatívne vymenované, že ide o diagnózu, ktorá má nárok na parkovací preukaz. Čo sa týka týchto počtov, práve preto som vytiahla túto problematiku, lebo naozaj ja robím s tými ľuďmi 20 rokov, ale len posledných 7 rokov sa mi javí, že prichádza nám do systému viac a viac ľudí s autistickým spektrom, a my tiež nemáme ani za deti, ani teda za celkovo ako krajinu prístupnosť k týmto počtom, len viem to cez školský systém, a teda cez zariadenia, keď spolu komunikujeme. Nehovoriac o tom, že existujú asociácie, ktoré sa venujú autizmu, a teda títo rodičia sa naozaj domáhajú toho, aby sa autizmus stal stredobodom záujmu aj politikov, aj odborníkov. Ďakujem.
J. Chrbet, poslanec: (2007-03-27):
Zo 121 platných hlasovacích lístkov overovatelia zistili, že pri voľbe - pána Martina Marka hlasovalo za 88, proti 22, zdržalo sa 11 poslancov, - Kataríny Pacnerovej hlasovalo za 0, proti 73, zdržalo sa 48, - pána Martina Šenfelda hlasoval za 1 poslanec, proti 71, zdržalo sa 49. Na voľbu člena Dozornej komisie Slovenskej televízie je potrebný súhlas nadpolovičnej väčšiny prítomných poslancov. Overovatelia konštatujú, že v tajnom hlasovaní bol za člena Dozornej komisie Slovenskej televízie zvolený Martin Marko.
Pellegrini, Peter, podpredseda NR SR (2020-04-24):
Pán poslanec Blcháč.
Kondrót, Maroš, poslanec NR SR (2013-10-22):
Dajte, prosím, hlasovať o ostatných bodoch zo spoločnej správy, a to o bodoch 1 až 8, 10 až 20, 22 a 23 spoločne s odporúčaním gestorského výboru schváliť.
Zmajkovičová, Renáta, podpredsedníčka NR SR (2012-12-05):
S faktickými poznámkami na vystúpenie pána poslanca nie sú prihlásení žiadni poslanci. Pán poslanec bol posledný, ktorý vystúpil v rozprave, vyhlasujem rozpravu za skončenú. Pýtam sa, či chcete, pán minister, zaujať stanovisko k rozprave. (Reakcia navrhovateľa) Nie. Pán spravodajca? (Reakcia spravodajcu.) Nie. Prerušujem rokovanie o tomto bode programu. V rokovaní budeme pokračovať druhým čítaním o vládnom návrhu zákona, ktorým sa mení a dopĺňa zákon č. 363/2011 Z. z. o rozsahu a podmienkach úhrady liekov, zdravotníckych pomôcok, dietetických potravín na základe verejného zdravotného poistenia a o zmene a doplnení niektorých zákonov . Vládny návrh zákona je uverejnený ako tlač 224, spoločná správa výborov má tlač 224a. Poprosím pani ministerku zdravotníctva Zuzanu Zvolenskú, aby návrh zákona uviedla. Nech sa páči, pani ministerka.
Zmajkovičová, Renáta, podpredsedníčka NR SR (2013-02-14):
Ďakujem, pán spravodajca. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Nie je tomu tak. Ukončujem možnosť prihlásiť sa do rozpravy ústne a vyhlasujem všeobecnú rozpravu za skončenú. Pán navrhovateľ, chcete ešte vystúpiť? Nie. Ďakujem. Pán spravodajca, predpokladám, že tiež nie. Prerušujem rokovanie o tomto bode programu. Budeme pokračovať prvým čítaním o návrhu poslanca Daniela Lipšica na vydanie zákona, ktorým sa mení a dopĺňa zákon č. 291/2002 Z. z. o Štátnej pokladnici a o zmene a doplnení niektorých zákonov v znení neskorších predpisov. Návrh zákona má tlač 285. Návrh na jeho pridelenie na prerokovanie výborom je v rozhodnutí č. 288. Dávam slovo poslancovi Danielovi Lipšicovi, aby návrh zákona uviedol. Nech sa páči, pán poslanec. (Rokovanie o návrhu poslanca Národnej rady Slovenskej republiky Daniela Lipšica na vydanie zákona, ktorým sa mení a dopĺňa zákon č. 291/2002 Z. z. o Štátnej pokladnici a o zmene a doplnení niektorých zákonov v znení neskorších predpisov , tlač 285.)
Laššáková, Jana, podpredsedníčka NR SR (2015-02-04):
Nech sa páči, môžete mu to osobne povedať. (Prerušenie vystúpenia rečníkom.)
Paška, Pavol, poslanec NR SR (2010-11-03):
Pán predseda, dovolím si navrhnúť, aby sme tieto tri body, skrátené legislatívne konania, prerokovali dnes tak, aby ste mohli po prvých čítaniach zaradiť druhé a tretie čítanie zajtra, aby sme vedeli program trošku urýchliť.
Simon, Zsolt, poslanec NR SR (2014-11-08):
Vážený pán premiér, hovorili ste, že volali ste nás do koalície. Ja som nesmierne rád, že strana MOST – HÍD a jej poslanci nie sú s vami v koalícii. Ale musím povedať, že vy máte vlastnú koalíciu, vlastnú koalíciu s finančnými skupinami Penta, J&T, s pánom Výbohom, s pánom Širokým, mohol by som tak menovať ďalej. V každom prípade, pán premiér, každý z nás, každý občan tejto krajiny vie, v akom stave je aj opozícia, že sme roztrieštení, ale to vás a vašu vládu neoprávňuje, aby ste rozkrádali zdravotníctvo a ohrozovali občanov tejto krajiny, ktorej vládnete. Dnes tu sedíme preto, lebo vy vládnete sám s vašou vlastnou politickou stranou dva a pol roka a ohrozujete občanov tejto krajiny, ste bezpečnostným rizikom pre občanov, keď sedíte a vládnete s celou touto vašou štruktúrou, lebo vykrádať peniaze zo zdravotníctva, tak ako to kolega Lipšic povedal, že potom niet na úkony, aby lekári operovali, niet na lieky, keď zo Šiah pre žltačku musia chodiť pre lieky na druhú stranu do Maďarska, tak je to smutné. A za toto nesiete zodpovednosť v prvom rade vy. Nebavme sa o tom, čo bolo. Každý z nás za to nesie politickú zodpovednosť. Dostali ste moc takú, že vládnete sám. Tak ju ukážte občanom tak, že istoty neplatia len pre sponzorov, ale aj pre občanov. A urobte kroky, ktoré treba urobiť nielen vo vzťahu k pani Zmajkovičovej, pani Zvolenskej. Aj tam ste ukázali, že jedného nominanta od Penty ste nahradili druhým nominantom od Penty. Aký je v tom rozdiel? Kde je tu záruka, že naozaj to bude došetrené? Tu je záruka pre občanov, že nič sa nezmení a vy ich budete zdierať tam, kde sú najcitlivejší, v zdravotníctve.
A. Belousovová, podpredsedníčka NR SR: (2008-10-24):
V rokovaní budeme pokračovať v prerušenej rozprave o druhom čítaní o vládnom návrhu zákona, ktorým sa dopĺňa zákon č. 43/2004 Z. z. o starobnom dôchodkovom sporení a o zmene a doplnení niektorých zákonov v znení neskorších predpisov a ktorým sa dopĺňa zákon č. 461/2003 Z. z. o sociálnom poistení v znení neskorších predpisov , ktorý prerokúvame v skrátenom legislatívnom konaní (tlač 792). Prosím pani ministerku práce, sociálnych vecí a rodiny Slovenskej republiky, pani Vieru Tomanovú, aby zaujala miesto určené pre navrhovateľov. Keďže pani ministerka tu zatiaľ nie je, vyhlasujem päťminútovú prestávku. (Päťminútová prestávka.) (Po prestávke.)
Bugár, Béla, podpredseda NR SR (2016-09-06):
Pán poslanec Burian.
Jurinová, Erika, podpredsedníčka NR SR (2014-03-26):
S reakciou na faktické poznámky pán poslanec Bublavý.
V. Veteška, podpredseda NR SR: (2004-09-10):
Slovo má pán poslanec Janiš.
K. Tóthová, poslankyňa: (2002-04-11):
I. Presperín, podpredseda NR SR: Pani poslankyňa, pán minister vás pozorne počúva, tak pokojne môžete vystúpiť. Nech sa páči.
Paška, Pavol, predseda NR SR (2013-11-26):
Faktické poznámky nie sú na vaše vystúpenie. Pán poslanec, vyhlasujem rozpravu za skončenú, keďže ste boli jediný ústne prihlásený. Pýtam sa ešte raz, chvíľu, pán minister, poprosím, pani spravodajkyňa chcete využiť, nie? Prerušujem rokovanie o tomto bode programu. Budeme pokračovať druhým čítaním o vládnom návrhu zákona o Úrade pre reguláciu elektronických komunikácií a poštových služieb, je to parlamentná tlač 723. Poprosím pána ministra dopravy Jána Počiatka, aby uviedol vládny návrh zákona. (Rokovanie o vládnom návrhu zákona o Úrade pre reguláciu elektronických komunikácií a poštových služieb a Dopravnom úrade a o zmene a doplnení niektorých zákonov , tlač 723.)
Kotleba, Marian, poslanec NR SR (2018-05-29):
Tiež si na začiatku alebo v začiatočnej časti svojho prejavu hovoril o tom, že keby vláda našla 600 alebo 100 mil. eur na to, aby mohla buď postaviť, alebo zlepšiť detské domovy, alebo nejakým spôsobom zlepšiť tie podmienky pre tú náhradnú starostlivosť pre deti, ktoré nie sú chcené, ale teda by sa narodili a neboli by zabité, potratené, tak že by to bol obrovský príspevok. Obrovský príspevok zo strany štátu. Ja ale hovorím, že tie peniaze vláda nemusí hľadať, pretože napríklad my sme tie peniaze za vládu našli. Však úplne by stačilo, keby včera prešla naša novela zákona o rozpočtových pravidlách územnej samosprávy, kde by sa tých 27 mil. ušetrených rozdelilo pre všetky tie deti. A vychádzalo by to viac ako 380 eur na každé jedno dieťa, ktoré dnes je potratené, zabité, by mohlo žiť a mohlo by byť z toho financované. V domovoch to vychádza úplne s prehľadom za tie peniaze a ja si myslím, že keby tie peniaze išli aj do rodín, tak mnoho tých mamičiek si povie, vďakabohu, nemusím ísť na potrat, a to by bolo obrovské víťazstvo. Čiže keď sa chce, keď sa chce nájsť, tak tá cesta, ten spôsob, ako tým deťom namiesto istej smrti dať možnosť života, by sa určite našla a povedal by som, že tie peniaze, tie peniaze by v tomto prípade by boli až na poslednom mieste.
M. Hort, poslanec: (2004-03-16):
Pani kolegyňa Belohorská, 17 mld. korún, o ktorých sa rozpráva, sú peniaze, o aký objem bol pravdepodobne, dozvieme sa to v štátnom záverečnom účte, znížený plánovaný dlh v roku 2003. To sú nie peniaze, ktoré by sme mohli na niečo použiť dnes a teraz, to sme znížili dlh, ktorý budú splácať naše deti, deti našich detí. Keď na jednej strane počúvam, že narastá dlh za éry pána ministra financií Mikloša a na druhej strane sa mu podarí o 17 mld. ten dlh znížiť a rovnako je za to bitý, ako za ten veľký dlh, tak trošku mám z toho zmiešané pocity. Pán kolega Jaduš, nezastavili sme výstavbu diaľnic. Stavali sme ich tempom, na aké sme mali. Čo sa týka vašej informácie, viete, EMBRACO, Whirlpool a tak ďalej, sú firmy, ktoré sú ďaleko za tým, kde končí diaľnica. A našli si tam investori miesto podnikania, miesto investovania. A tvrdím a podčiarknem, že to bolo aj preto, že tam boli skúsení primátori a starostovia, ktorí ich vedeli osloviť. Pani Dubovská, ja nerozumiem tej vete, že štát sa chce zaperiť. Tu prosím, keby ste mi to potom vysvetlili. Chcem len upozorniť na to, že keď ste vy končili vládu po roku 1998, tak my sme do školstva dali oproti ostatným rezortom o 42 % viac. Ak hovoríte, že dnes dávame málo do školstva, pýtam sa, koľko tam bolo vtedy, keď ste vy boli pri moci. A chcel by som pani Muškovej povedať, pani kolegyňa, máme doliny, kde sú plnohodnotné školy. A je tam 150 – 160 detí. A vedľa nich sú obce, kde sú neplnohodnotné školy. A je tam 30 – 40 detí, aj tie školy živíme.
Zmajkovičová, Renáta, podpredsedníčka NR SR (2014-05-29):
Nech sa páči.
F. Devínsky, poslanec: (2005-09-27):
Ja by som ale reagoval aj na to, čo povedala pani kolegyňa Mušková, keď hovorí, že je to v rozpore s názorom akreditačnej komisie, ktorá je proti súkromným vysokým školám. V tejto súvislosti musím povedať, že akreditačná komisia odsúhlasila šesť, minimálne šesť návrhov na vysoké školy zamietla. Čiže akreditačná komisia svojím vyjadrením odobrila tie návrhy. Chcem povedať, že máme aj mimoriadne dobré vysoké školy aj súkromné vysoké školy,  napríklad Vysoká škola manažmentu, ktorú schválil tento parlament, to je jedna z vynikajúcich a veľmi dobrých súkromných vysokých škôl. A že súkromné vysoké školy vznikajú v oblasti humanít a v ekonomických disciplínach, by som povedal, že to je veľmi žiaduce, pretože v minulosti tá indoktrinácia neprebiehala v kvantovej fyzike, tie prebiehali v humanitách a v spoločenských vedách, a práve preto sa vyžaduje v tejto oblasti veľmi rýchlo vybudovať konkurenciu. Takže toľkoto odpoveď na to, čo tu odznelo. Ďakujem pekne.
Osuský, Peter, poslanec NR SR (2015-12-01):
Ďakujem pekne, pani predsedajúca. No, žijeme v krajine, ktorú obchádzajú emigrantské vlny, ale ktorá bola, teraz to poviem takou vojenskou terminológiou, masívnou delostreleckou paľbou pripravená na nastavenie takého stavu mysle, že zrejme väčšinovo kresťanským obyvateľom Výčap-Opatoviec alebo Čiernych Kľačian vadí čo i len príchod jednej kresťanskej rodiny, možno lekára, ktorý by prišiel do ich obce. To je zúfalý výsledok tejto delostreleckej prípravy. A musím povedať, že v tomto kontexte by povedal starý Riman, ut aliquid fieri videatur, nech sa zdá, že sme niečo urobili, aby to videli. A to je celé to, o čom sa dnes rokuje. Som hlboko presvedčený, že o nič iné ako o marketing nejde a že pre stranu SMER a premiéra Fica je ďaleko vítanejšie, aby snemovňa ústavnú zmenu zamietla, pretože sa na základe toho bude sa dať poukazovať prstami na tých, ktorí si vraj neželajú ochranu zdesených občanov Čiernych Kľačian. No ja nepodlieham psychózam a delostrelecká paľba na mňa neúčinkovala, a preto budem hlasovať proti takýmto konaniam a proti tomu, aby sa na chrbte hystérie hovelo niečomu, čo v konečnom dôsledku je len predvolebný ťah.
P. Hrušovský, predseda NR SR: (2004-01-21):
(Hlasovanie.) 147 prítomných,  144 za návrh, 2 sa zdržali, 1 nehlasoval. Schválili sme bod 6.
Figeľ, Ján, podpredseda NR SR (2013-05-30):
Ďakujem pekne. Ďalšou otázkou, v poradí je siedma, od Ivana Štefanca na podpredsedu vlády a ministra financií Petra Kažimíra, ktorého zastúpi pán vicepremiér Lajčák. Otázka znie: „Pán minister, aké sú doterajšie náklady na právne služby v spore s poisťovňou Achmea?“ Nech sa páči.
M. Číž, podpredseda NR SR: (2010-03-05):
Otváram rozpravu. Písomnú prihlášku do rozpravy nemám. Pýtam sa preto, kto sa hlási do rozpravy ústne? Pokiaľ nikto, uzatváram možnosť prihlásiť sa do rozpravy a vyhlasujem teda rozpravu zároveň za skončenú. Pani navrhovateľka, nechcete zaujať stanovisko, predpokladám, rozprava nebola. Rovnako pán spravodajca. Ďakujem vám pekne. Prerušujem rokovanie o tomto bode programu. Vážené kolegyne, kolegovia, nadnes už nemáme pripravené žiadne prerokovávanie jednotlivých bodov programu, ktorý sme si schválili na začiatku schôdze, preto mi dovoľte, aby som prerušil schôdzu Národnej rady a rozlúčil sa s vami. Poželám vám príjemný víkend s tým, že pokračujeme v utorok o 9.00 hodine bodmi, ktoré sme si stanovili v predchádzajúcom termíne. Takže príjemný víkend. (Prerušenie rokovania o 11.56 hodine.)
Laššáková, Jana, podpredsedníčka NR SR (2012-05-09):
Na vystúpenie pána poslanca s reakciou dvaja páni poslanci, končím možnosť prihlásiť sa s faktickými poznámkami. Pán poslanec Susko, nech sa páči.
Suja, Miroslav, poslanec NR SR (2023-02-02):
Ďakujem za slovo. Pán kolega, to ten zákon predkladáte kvôli Matovičovi, že aby ho sudca potom nepustil náhodou, že máme možnosť ho zavrieť do klietky. Hej? Ak som dobre porozumel. Lebo s týmito papiermi, čo má asi z Wagnerovho ústavu, by sa vyhol trestnému stíhaniu a týmto vaším návrhom zákona ho môže sudca dať do zdravotného zariadenia, kde bude pod dozorom. Je to možné? Takéto riešenie?
Hrnčiar, Andrej, podpredseda NR SR (2019-02-05):
Pýtam sa, či sa chce prihlásiť niekto do rozpravy ústne. Končím možnosť nahlásiť sa do rozpravy. Nech sa páči, pán poslanec Antal.
Bugár, Béla, podpredseda NR SR (2011-07-13):
Prezentujme sa hlasujme o návrhu ako celku. (Hlasovanie.) Prítomných 127, za návrh 77, proti 47, hlasovania sa zdržali 3. Konštatujem, že tento vládny návrh zákona bol schválený. Ďakujem za účasť, vyhlasujem 20. schôdzu za skončenú. Zároveň, panie poslankyne, páni poslanci, chcem vás upozorniť, že schôdze výborov začínajú od 23. augusta. Ďalšia schôdza, teda pléna, bude 6. septembra. Zároveň vás upozorňujem, aby ste z rokovacej sály zobrali všetky osobné veci, lebo, samozrejme, to, čo tu necháte, potom bude zlikvidované, poprípade to budú aj vaše počítače. Ešte procedurálny návrh, pán poslanec Paška.
P. Hrušovský, podpredseda NR SR: (2002-05-31):
R. Hofbauer, poslanec: Veľmi voľne by som nadviazal na pána poslanca Prokeša. Zdráham sa pozície vyhlasovania dogiem za nedotknuteľné. Zdráham sa toho z principiálnych dôvodov, či ide o dogmy posvätné alebo o dogmy prekliate. Z rovnakých dôvodov, ako tu vyjadril pán poslanec Prokeš. Z principiálneho dôvodu, že systém poznania si vyžaduje otvorený prístup k pozitívnym i k negatívnym stránkam udalostí dejín a vyhlásenie niektorých stránok za zakliate, neotvárateľné s tým, že neslobodno sa ich dotýkať, dovoľte mi, kolegovia, takýchto prístupov ľudské dejiny zažili veľa. Obvykle sa to obrátilo presne opačným smerom, ako to ich vyhlasovatelia mali možno v úmysle. Takže silne pochybujem, že tieto návrhy z kuchyne poslanca predkladateľa majú racionálny a vecný a pozitívny dosah. Skôr mám pocit, že majú dosah presne opačný. Výlučne z uvedených dôvodov nepodporím tieto názory, pretože by predstavovali zásah a diktát do mojej slobody konania a rozhodovania a predpisovania toho, o čo sa smiem a nesmiem vôbec zaujímať. To nie je na smiech, pán poslanec, to je nesúhlas s tým, aby mi dogmaticky bolo prikazované, čo mám považovať za posvätné a čo za prekliate. To si musí vymedziť každý človek sám.
Paška, Pavol, predseda NR SR (2012-05-03):
S faktickou poznámkou na vystúpenie podpredsedu Národnej rady páni poslanci Blaha, Poliačik a Vaľová. Končím možnosť prihlásiť sa. Pán poslanec Blaha.
Šimečka, Michal, podpredseda NR SR (2024-06-12):
Ďakujem veľmi pekne. Vyhlasujem týmto všeobecnú rozpravu za skončenú a pýtam sa, či sa k nej chce ešte vyjadriť navrhovateľ alebo spravodajca. Nie je tomu tak. Prerušujem preto rokovanie o tomto bode programu. Ďalším bodom je prvé čítanie o návrhu poslancov Adama Lučanského, Milana Garaja, Andreja Danka a Rudolfa Huliaka na vydanie zákona, ktorým sa mení a dopĺňa zákon č. 211/2000 Z. z. o slobodnom prístupe k informáciám a o zmene a doplnení niektorých zákonov, teda zákon o slobode informácií, v znení neskorších predpisov. Je to tlač 345, návrh na pridelenie na prerokovanie výborom je rozhodnutie 345. Dávam teraz slovo pánovi poslancovi Garajovi, aby návrh zákona uviedol. Nech sa páči. (Rokovanie v prvom čítaní o návrhu poslancov Národnej rady Slovenskej republiky Adama Lučanského, Milana Garaja, Andreja Danka a Rudolfa Huliaka na vydanie zákona, ktorým sa mení a dopĺňa zákon č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov , tlač 345.)
Paška, Pavol, predseda NR SR (2013-10-24):
Pán poslanec Hlina, vaša reakcia.
Hort, Milan, podpredseda NR SR (2012-02-03):
Ďakujem pekne. Otváram rozpravu k tomuto bodu. Do rozpravy som nedostal písomnú prihlášku, a preto sa pýtam, kto sa hlási do rozpravy ústne? Pani poslankyňa Jana Vaľová, ďalej pán poslanec Štefan Kužma a pani poslankyňa Viera Tomanová. Uzatváram možnosť prihlásiť sa do rozpravy ústne. Slovo má pani poslankyňa Jana Vaľová, nech sa páči.
Dostál, Ondrej, poslanec NR SR (2018-06-20):
Vážený pán predsedajúci, kolegyne, kolegovia, dovoľte, aby som podľa § 73 ods. 1 zákona o rokovacom poriadku vystúpil v prvom čítaní ako spravodajca určený ústavnoprávnym výborom k uvedenému návrhu zákona. Návrh zákona spĺňa z formálno-právnej stránky náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby návrh ústavného zákona prerokovali ústavnoprávny výbor a výbor pre verejnú správu a regionálny rozvoj. Za gestorský výbor navrhol ústavnoprávny výbor s tým, aby výbory prerokovali návrh ústavného zákona do 7. septembra 2018 a gestorský výbor do 10. septembra 2018. Zo znenia návrhu ústavného zákona je zrejmý účel navrhovanej právnej úpravy. Ako spravodajca určený navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh ústavného zákona prerokuje v druhom čítaní. Odporúčam zároveň návrh ústavného zákona prideliť výborom vrátane určenia gestorského výboru a lehoty na prerokovanie návrhu zákona vo výboroch v zmysle uvedeného rozhodnutia predsedu Národnej rady.
R. Zajac, minister zdravotníctva SR: (2004-02-05):
neviem, odkiaľ vznikla informácia, že má byť ORL oddelenie východoslovenského Onkologického ústavu zredukované. Napriek tomu som pripravil čísla, už keď máme takú otázku. Vo východoslovenskom kraji máme dokopy 207 ORL postelí, a to tak, že v Detskej fakultnej nemocnici máme 10, v Leteckej vojenskej nemocnici 35, v Šaci 14, vo Fakultnej nemocnici s poliklinikou 51, v Pasteurovej nemáme, v Michalovciach máme 22, v Nemocnici sv. Barbory v Rožňave 15, v Trebišove 20 a vo východoslovenskom Onkologickom ústave v tejto chvíli 40. Spolu 207. Pri dodržovaní noriem, ktoré doteraz platili, potrebujeme pre celý kraj 150 postelí, z toho v Košiciach by nám stačilo 130 postelí. Pokiaľ by boli schopné ORL pracoviská sa širšie ujať toho, čo je typické pre otorinolaryngológiu, teda ušné, krčné a nosné, a to je jednodňová starostlivosť, ktorú zatiaľ máme iba v Rožňave v počte 3 lôžok stacionáru, tak by sme mohli ešte o 30 lôžok znížiť. Takže, na jednej strane máme zbytočne rádovo okolo 100 postelí vo východoslovenskom regióne navyše, na druhej strane v Košiciach prinajmenšom 20. Napriek tomu asi pán poslanec Paška vie viacej ako ja, lebo zatiaľ žiadna úvaha o znižovaní postelí v Onkologickom ústave nebola oficiálne prednesená. Ďakujem pekne.
Sulík, Richard, predseda NR SR (2010-12-07):
Ďakujem. Pán poslanec Blanár.
Zmajkovičová, Renáta, podpredsedníčka NR SR (2014-03-18):
S faktickými poznámkami dvaja, traja poslanci. Uzatváram možnosť prihlásiť sa. Pán poslanec Kuffa.
Pellegrini, Peter, predseda NR SR (2014-12-09):
Prezentujme sa a hlasujme o návrhu pána poslanca prerokovať tento návrh zákona v druhom čítaní. (Hlasovanie.) Prítomných 136 poslancov, za bolo 39, proti 2, zdržalo sa 92, nehlasovali 3. Návrh sme neschválili. Poprosím pána, pani poslankyňu, pani podpredsedníčku Jurinovú ako spravodajkyňu, aby uviedla hlasovanie o návrhu pána poslanca Lipšica na vydanie zákona o komunikačných systémoch osôb so sluchovým postihnutím a osôb s hluchoslepotou, tlač 1243. (Hlasovanie o návrhu poslanca Národnej rady Slovenskej republiky Daniela Lipšica na vydanie zákona o komunikačných systémoch osôb so sluchovým postihnutím a osôb s hluchoslepotou , tlač 1243.)
Bugár, Béla, podpredseda NR SR (2016-12-01):
Ďakujem. Teraz dávam slovo spravodajcovi z navrhnutého gestorského výboru pánovi poslancovi Slobodovi, nech sa páči.
P. Hrušovský, podpredseda NR SR: (2002-07-11):
(Hlasovanie.) Prítomných je 62 poslancov. Páni poslanci, budeme pokračovať. (Hlasy v sále.) Páni poslanci, čo chceš? (Hlasy v sále.) Tak ideme hlasovať. Nech sa páči, pán poslanec Mikloško.
Laššáková, Jana, podpredsedníčka NR SR (2013-09-03):
Chce k rozprave zaujať stanovisko spravodajca? Nie. Prerušujem rokovanie o tomto bode programu. Ďalej nasleduje prvé čítanie o vládnom návrhu zákona, ktorým sa mení a dopĺňa zákon č. 80/1997 Z. z. o Exportno-importnej banke Slovenskej republiky v znení neskorších predpisov . Vládny návrh zákona má tlač 661. Návrh na jeho pridelenie na prerokovanie výborom je v rozhodnutí č. 635. Nech sa páči, pán podpredseda vlády a minister financií, uveďte aj tento vládny návrh zákona.
Kaliňák, Robert, podpredseda vlády a minister vnútra SR (2015-11-24):
Dobrý deň prajem. Vážená pani podpredsedníčka, vážené dámy poslankyne, páni poslanci, myslím si, že po dlhých diskusiách v súvislosti so stavom a priebehom používania informačno-technických prostriedkov alebo, ľudovo, odpočúvaním je táto novela veľkým prielomom k zvýšeniu kontroly. Veľa sa hovorí o používaní, resp. zneužívaní informačno-technických prostriedkov. Boli sme svedkami v uplynulých obdobiach v predchádzajúcich vládach, často dochádzalo k odpočúvaniu novinárov, odpočúvaniu politikov, dokonca opozičných. A tak si myslím, že je najvyšší čas, aby sme 26 rokov po revolúcii opätovne zaviedli tak kontrolu, ako sme vždy predstavu mali, spravodajské služby aby predovšetkým dohliadali na našu bezpečnosť, a nie aby mali možnosť skúmať niektoré aspekty súkromia civilných osôb. Práve ako veľký preventívny účinok, ako aj preventívne opatrenie, ale, samozrejme, aj represívne sa zriaďuje komisia, ktorá sa bude skladať zo šiestich poslancov vyberaných kľúčom, ktorý dokonale poznáte, ktorý bude skladať zo zástupcov výboru pre obranu a bezpečnosť, výboru na kontrolu Slovenskej informačnej služby a výboru na kontrolu Vojenského spravodajstva a dvoch členov, ktorí by boli zástupcami odbornej verejnosti. Teda navrhuje sa, aby vládna väčšina nemala nadpolovičnú väčšinu v tejto komisii, to znamená, aby tam bola parita medzi opozíciou a koalíciou a aby predsedom tejto komisie bol zástupca opozičných poslancov. Myslím si, že je to naozaj adekvátny demokratický prvok, ktorý zabráni tomu, aby dochádzalo k zneužitiu silového postavenia niektorých zložiek v štáte. Navrhujem to ako minister vnútra práve preto, že chceme, aby vždy tieto prostriedky, ktoré prelamujú jedno z ústavných práv na súkromie, boli zachované a používané iba vo výnimočných prípadoch a iba v prípadoch, keď je to nevyhnutné pre bezpečnosť Slovenskej republiky. Myslím, že táto kontrola prinesie pozitívne odozvy aj zlepšenie situácie pri práci s informačno-technickými prostriedkami. Ďakujem pekne.
Danko, Andrej, predseda NR SR (2016-06-14):
Ďakujem. Pani poslankyňa Gaborčáková asi nebude reagovať. Poprosím, pán poslanec Branislav Gröhling. Pripraví sa pán poslanec Zsolt Simon.